উইন্ডোজে সফটওয়্যার ইনস্টল করার জন্য বিখ্যাত setup.exe ফাইল এর সাথে আমরা সবাই কমবেশী পরিচিত। আর এ সিস্টেমে অভ্যস্ত হওয়ার কারনে লিনাক্স এ প্যাকেজ/প্রোগ্রাম ইনস্টল করা বেশ ঝামেলাপূর্ণ মনে হয় আমাদের কাছে। তবে আজকাল লিনাক্সে কিছু গ্রাফিক্যাল ইনস্টলার থাকার কারনে এটি উইন্ডোজ এ ইনস্টল করার মতই সহজ হয়ে এসেছে। তারপরও কমান্ড লাইন ইন্টারফেস ব্যবহার করা কিছু কিছু ক্ষেত্রে সুবিধাজনক এবং কিছু অপশন শুধুমাত্র কমান্ড লাইন অপশনেই কাজ করে। তাই এটি শিখে রাখা লিনাক্স এ্যাডমিনিস্ট্রেশনের জন্য বেশ গুরুত্বপূর্ন।